નવી દિલ્હી, 12 નવેમ્બર : કેન્દ્રની એનડીએ સરકારને યુપીએ સરકાર તરફથી વારસામાં મળેલી આર્થિક રીતે બિસ્માર સરકારી બેંકોના કામકાજમાં હવે ગતિ લાવવાની રૂપરેખા તૈયાર કરવામાં આવી રહી છે. સરકારની યોજના સફળ થશે તો આગામી નાણાકીય વર્ષના આરંભથી સરકારી બેંકોના કામકાજને પ્રોફેશનલ સ્‍વરૂપ આપવાની કેટલીક મહત્‍વની જાહેરાતો કરવામાં આવશે. આ ફેરફારોમાં બેંકોમાં ટોચના સ્‍તરે નિમણુંકોની પધ્‍ધતિ પણ બદલવામાં આવશે.